FORSKRIFT OM ENDRING AV FORSKRIFT OM MILJØMESSIG SIKKERHET FOR SKIP OG FLYTTBARE INNRETNINGER

Hjemmel: Fastsatt av Sjøfartsdirektoratet dd.mm 2019 med hjemmel i lov 16. februar 2007 nr. 9 om skipssikkerhet (skipssikkerhetsloven) § 2, § 3, § 6, § 13, § 31, § 32, § 33, § 34, § 35, § 37, § 38 og § 43, jf. delegeringsvedtak 16. februar 2007 nr. 171, og delegeringsvedtak 29. juni 2007 nr. 849, lov 26. juni 1998 nr. 47 om fritids- og småbåter(småbåtloven) § 20, § 21, § 22, § 23, § 25, § 26, § 38 og § 39, jf. delegeringsvedtak 27. november 1998 nr. 1095, delegeringsvedtak 29. juni 2007 nr. 848, delegeringsvedtak 1. desember 1998 nr. 4532, delegeringsvedtak 31. mai 2007 nr. 591 og delegeringsvedtak 29. juni 2007 nr. 849.

I forskrift 30. mai 2012 nr. 488 om miljømessig sikkerhet for skip og flyttbare innretninger gjøres følgende endringer:

§ 9 skal lyde:

*§ 9 Hindring av kloakkforurensning fra skip og flyttbare innretninger – MARPOL vedlegg IV*

 *MARPOL konsolidert utgave 2017 vedlegg IV om hindring av kloakkforurensning, som endret ved MEPC.274(69) og MEPC.275(69), gjelder som forskrift. Med «skip» menes i MARPOL også flyttbare innretninger.*

 *For skip med fartsområde «liten kystfart» eller mindre eller «kystfiske» eller mindre gjelder første ledd tilsvarende når*

1. *skipet har kontraktsdato 1. mars 2020 eller senere og bruttotonnasje 400 eller mer eller som er sertifisert for mer enn 15 personer*
2. *et passasjerskip har kontraktsdato før 1. mars 2020 og bruttotonnasje 400 eller mer og som er sertifisert for mer enn 100 passasjerer.*

§ 9a skal lyde:

*§ 9a Utslippsregler for andre fartøy*

 *For skip som ikke omfattes av § 9, er det ikke tillatt å slippe ut kloakk i norsk sjøområde nærmere enn 300 meter fra fastland og øyer.*

§ 9b skal lyde:

*§ 9b Forbud mot utslipp i vassdrag*

 *Det er forbudt å slippe ut kloakk, gråvann og lignende i vassdrag.*

§ 9c skal lyde:

*§ 9c Utfyllende bestemmelser om krav til utstyr*

 *I tillegg til MARPOL regel IV/9 om kloakkanlegg gjelder følgende krav for oppmalings- og desinfiseringsanlegg:*

*a) Oppmalt kloakk skal kunne passere en rist med største åpning 10 mm.*

*b) Anlegget skal ha kapasitet til midlertidig oppbevaring av kloakk, kapasiteten skal beregnes etter anerkjente normer, og det skal tas hensyn til skipets drift, maksimalt antall personer om bord og andre relevante faktorer.*

*c) Oppsamlingstanken i anlegget skal ha en visuell indikasjon av kloakkmengde og tilfredsstille konstruksjonskrav fra anerkjent klasseselskap eller forskrift om bygging av skip.*

*d) Egnet desinfeksjonsmiddel eller saneringsvæske skal tilføres anlegget samtidig med kloakken.*

 *Oppsamlingstank som nevnt i MARPOL regel IV/9.1.3 og 9.2.2 skal ha tilstrekkelig kapasitet for oppsamling av all kloakk. Kapasiteten skal beregnes etter annet ledd bokstav b, og oppsamlingstanken skal være konstruert for å oppfylle kravene i annet ledd bokstav c.*

§ 9d skal lyde:

*§ 9d Innfasing av utslippskrav for kloakk*

 *Passasjerskip med* *kontraktsdato før 1. mars 2020 og bruttotonnasje 400 eller mer som er sertifisert for mer enn 100 passasjerer i rutefart i Norge, skal følge utslippsreglene i § 9 annet ledd bokstav b fra første planlagte tørrdokking etter 29. februar 2020. Frem til første tørrdokking er det ikke tillatt å slippe ut kloakk nærmere enn 300 meter fra fastland og øyer.*

§ 10 skal lyde:

*§ 10 Dispensasjonshjemmel*

 *Sjøfartsdirektoratet kan for skip som ikke er omfattet av MARPOL regel IV/2, jf. § 9, i særlige tilfeller gjøre unntak fra § 9. Ved avgjørelsen av om det skal gjøres unntak, skal det særlig legges vekt på om skipet er fredet eller har fått status som vernet av Riksantikvaren eller den Riksantikvaren bemyndiger, og om gjennomføring av kravene kommer i konflikt med skipets verneverdi.*

§ 10a skal lyde:

*§ 10a Dokumentasjonskrav ved levering av kloakk til land*

 *Skipet skal dokumentere leveranser av kloakk til land.*

**II**

Forskriften trer i kraft dd.mm.åååå.